William Demant Holding samler sine aktiviteter i Szczecin i Polen, hvor virksomheden allerede har over 1.500 ansatte.

Det går ud over datterselskabet Oticons produktionsfabrik i Thisted, der inden udgangen af 2018 skal være tømt for de 210 medarbejdere, der i dag møder ind for at producere høreapparater til hele verden.

- Allerede mere end 90 procent af vores høreapparater laves i Polen, siger Søren Nielsen, der er direktør for Oticon.

- Og når vi har valgt Polen som vores hovedsejl, er det mere end bare prisen for arbejdskraften. Det er også tilgængelighed, ressourcer og nærheden til vores hovedkontor med al vores produktudvikling.

Nyheden om lukningen af Oticon i Thisted følger i kølvandet på endnu en nedslående nyhed fra sidste uge, da slagteriet Tican fortalte, der skulle spares 55 medarbejdere i den nordjyske by.

3F-formand i Thy-Mors Niels Jensen kalder det 'pokkers ærgerligt':